ช่วงนี้เลือดกำเดาไหลบ่อยมากเลยครับเกิดจากอะไรหรอครับ
สวัสดีค่ะ suwanat,การมีเลือดกำเดาไหล เกิดจากเส้นเลือดฝอยหรือเส้นเลือดใหญ่ภายในจมูกแตก ส่วนใหญ่มักพบในช่วงวัยเด็กอายุ 2-10 ปี และผู้สูงวัยในช่วง 50-80 ปี โดยทั่วไป สาเหตุ ได้แก่- การล้วงหรือแคะจมูกที่รุนแรง การจามบ่อย ๆ จามแรง สั่งน้ำมูกแรงเกินไป- สภาพอากาศที่หนาวและแห้ง ทำให้เยื่อบุผิงภายในจมูกแห้งและแตกผิวที่บอบบางภายในจมูกแห้งแตก จึงทำให้เลือดไหลในที่สุด ในทางตรงข้ามอากาศที่ร้อนจัดก็จะทำให้หลอดเลือดเกิดการขยายตัวจนแตกออกได้- มีสิ่งแปลกปลอมติดค้างอยู่ภายในจมูก- จมูกได้รับการกระแทกแรง- การใช้ยาบางชนิดที่มีผลทำให้โพรงจมูกแห้ง เช่น ยาแก้แพ้ ยาแก้คัดจมูก เป็นต้น- การสูดหายใจเอาสารเคมีที่มีฤทธิ์กัดกร่อนหรือระคายเคือง- การดื่มแอลกฮอล์มากไป ทำให้หลอดเลือดเกิดการขยายตัว จึงง่ายต่อการแตกออกเช่นกันในเบื้องต้น หากไม่ได้ไหลออกมาปริมาณมาก เช่น เต็มน้ำหนึ่งแก้ว และเลือดหยุดไหลไปได้เองแล้ว ก็ไม่ได้อันตรายแต่อย่างใด ส่วนการป้องกันการเกิดซ้ำ ในช่วงนี้ เนื่องจากอยู่ในหน้าหนาว ก็ให้พยายามหลีกเลี่ยงการโดนลมเย็น หากอาการหนาวเย็นมาก ให้ใช้ขี้ผึงหรือ Petroleum Jelly ทาบางๆ ภายในโพรงจมูก เพื่อไม่ให้ภายในโพรงจมูกแห้ง ไม่แคะจมูก ไม่สั่งน้ำมูกแรง ไม่ดื่มแอลกอฮอล์มากไป เป็นต้นแต่หากเลือดกำเดายังคงไหลบ่อยๆ เช่น เกือบทุกวัน หรือมีปริมาณมาก ก็ควรไปพบแพทย์เพื่อหาสาเหตุเพิ่มเติมอื่นๆ ค่ะ